วางแผนมีลูก เดือนนี้ปล่อยมีน้องเดือนแรกเลยค่ะ ปจด ล่าสุด 7-11 ธันวาคม ใช้ชุดเทสตรวจไข่ตก 19 ธันวา - สองขีดแต่จาง 20 ธันวา - สองขีดเข้ม positive 21 ธันวา - กลับไปขีดจาง แบบนี้แสดงว่าไข่ตกวันไหนคะ? เริ่ม xxx กับแฟน 17,20,22,25 ธันวา หลั่งในไม่ป้องกัน แบบนี้มีโอกาสท้องมากแค่ไหนคะ? เริ่มตรวจตั้งครรภ์วันไหนดีคะ?
สวัสดีค่ะ Bunny ted,หากประจำเดือนมาวันที่ 7-11 ธ.ค. แล้วใช้ชุดตรวจหาวันไข่ตกจากปัสสาวะ พบขึ้น 2 ขีดเข้มวันที่ 20 ธ.ค. ซึ่งเป็นวันที่ 14 นับจากวันแรกที่มีประจำเดือนมา ก็น่าจะมีการตกไข่เกิดขึ้นในช่วงนี้ ซึ่งโดยปกติ เมื่อตรวจพบ 2 ขีดเข้มแล้ว หลังจากนั้นประมาณ 24-36 ชั่วโมงก็จะมีการตกไข่เกิดขึ้นค่ะ ดังนั้น ก็ควรมีเพศสัมพันธ์ในวันที่ตรวจพบได้เลยค่ะ โอกาสในการตั้งครรภ์ก็จะมีมากที่สุดหลังจากที่มีเพศสัมพันธ์ไปแล้ว หากจะตรวจหาการตั้งครรภ์ ก็ให้ตรวจที่ประมาณ 2 สัปดาห์ค่ะ หรือหากชุดตรวจหาการตั้งครรภ์บางยี่ห้อมีความไวสูง ก็อาจตรวจเจอได้เร็วกว่านี้ค่ะ